
	Tantárgy feladata és célja:
A tantárgy fő célja a külgazdasági elemzési eszközök áttekintése, a gyakorlatban is alkalmazott módszertan megismerése. A külgazdasági összefüggések megértésével a hallgató képessé válik a makrogazdasági, illetve világgazdasági folyamatok mélyebb, rendszerszintű értelmezésére. A tantárgy a világgazdaság további elemzéséhez kínál adalékokat, kitérve az Amerikai Egyesült Államok és Latin-Amerika jelentősebb országainak (Argentína, Brazília) külgazdaságára.

Fejlesztendő kompetenciák:
a) tudása
- Tájékozott a magyar és egyetemes politikai, gazdasági, kulturális jelenségek általánosan elfogadott tendenciái, jellemzői, adatai körében.
- Összefüggéseiben értelmezi a szakterületéhez általában kapcsolódó, nemzetközi, európai és regionális, politikai, jogi, gazdasági és civilizációs ismereteket és eseményeket.
- Tisztában van a társadalomtudomány aktuális kutatási kérdéseivel, elemzési és értelmezési módszereivel.
- Ismeri a nemzetközi kapcsolattartás formáit, eszközeit és technikáit.
b) képességei
- Képes a nemzetközi összefüggésekben való eligazodásra, folyamatok, változások követésére, megértésére, feldolgozására, mindezek hatékony és eredményes megosztására, és a gyakorlatban történő alkalmazására.
- Képes legalább egy Európán kívüli kultúra, eszmerendszer szempontjából a nemzetközi kapcsolatok jelenségeit értelmezni.
- Képes a nemzetközi, európai és regionális együttműködésekben megjelenő feladatok ellátására a magánszférában, a nem kormányzati szerveknél, az önkormányzatoknál és a kormányzati szerveknél, valamint az állami intézményekben.
- Képes legalább egy Európán kívüli kultúra, eszmerendszer szempontjából a nemzetközi kapcsolatok jelenségeit értelmezni.
c) attitűdjei
- Igénye van az európai nemzeti kultúrák befogadására és az Európán kívüli kultúrák megismerésére.
d) autonómiája és felelőssége
- Felelősséget vállal anyanyelvű és idegen nyelvű szakmai szövegeiért, tudatában van azok lehetséges következményeinek.
- Ismeri szakterülete etikai normáit és szabályait, és ezeket a szakmai feladatok ellátásában, az emberi kapcsolatokban és a kommunikációban egyaránt képes betartani. 

	Tantárgy tematikus leírása:

	Előadás:

09.08. Félévközi követelmények ismertetése. Bevezetés.
09.15. Dél-Amerikai gazdaságtörténete.
09.22. Dél-Amerika szerepe a világgazdaságban.
09.29. Brazília gazdasága és külpolitikája.
10.06. Az Amerikai Egyesült Államok szerepe a világgazdaságban. 
10.13. Az Amerikai Egyesült Államok és Dél-Amerika külgazdasági kapcsolata.
10.20. A külkereskedelmi termékforgalmi statisztika módszertana. Alapfogalmak.
10.27. Dékáni szünet
11.03. A külgazdasági kapcsolatok általános kérdései.
11.10. A nemzetközi kereskedelem elméletei (tiszta elmélet és alternatív elméletek).
11.17. A kereskedelempolitika eszközrendszere (vám, szubvenció, nem tarifális korlátozások, mennyiségi korlátozások, közvetett exportösztönzés).
11.24. Külgazdasági pénzügyek. Valuta és deviza fajtái. Valutaárfolyam, az árfolyam hatásai.
12.01. Esettanulmány.
12.08. Elővizsga

	Félévközi számonkérés módja és értékelése:

Az aláírás feltétele:
· Előadásokon való aktív részvétel. Az előadások látogatása kötelező. Maximum 4*50 percről lehet igazoltan hiányozni. Az órai munka 15%-ot képvisel a félév végi érdemjegyben.

Gyakorlati jegy / kollokvium teljesítésének módja, értékelése:
Félév végén szóbeli kollokvium van.

A vizsgára bocsájtás feltétele: aláírás megszerzése.

Kollokvium: az előadások anyagát felölelő szóbeli vizsga. A hallgatónak egy tételt kell kidolgoznia.
Év végi értékelés: Elégséges: 61-70 pont, Közepes: 71-80 pont, Jó: 81-90 pont, Jeles: 91-100 pont.

